蝴蝶個腹部係身體最落嗰部份，裏面包含咗用嚟消化、排泄同繁殖嘅器官。個腹部由10截組成，每截都由骨化程度高啲嘅一塊背板同腹板，再加埋兩邊各一塊骨化程度低啲嘅側板構成。個腹部頭嗰8截有氣孔幫手唞氣，而最尾嗰截因為要用嚟繁殖所以有啲唔同樣－啲公嘅喺交配嗰陣會由呢截嗰度伸條嘢出嚟，插入去隻乸嘅陰道嗰處，呢條嘢跟手就會擺啲精包落隻乸嘅體內，然後啲精子就會一路就噉由個精包游去隻乸身體更深處嘅地方，俾隻乸儲起嚟用。